
PËR MIRATIMIN E LISTËS PARAPRAKE TË PRONAVE TË PALUAJTSHME, PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË KOMUNËS ANTIGONË TË QARKUT TË GJIROKASTRËS

Në mbështetje të nenit 100 të Kushtetutës të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

VENDOSI:

1. Miratimin e listës paraprake të pronave të paluajtshme publike shtetërore, që transferohen në pronësi ose në përdorim të komunës Antigonë të qarkut të Gjirokastrës, sipas lidhjes nr.1, e cila  i bashkëlidhet këtij vendimi.
Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit territorial dhe administrativ të komunës Antigonë të qarkut të Gjirokastrës, miratuar me vendimin nr.1379, datë 17.10.2008 të Këshillit të Ministrave “Për miratimin e listës së inventarit të pronave të paluajtshme shtetërore në komunën Antigonë të qarkut të Gjirokastrës”.
2. Ngarkohen Ministria e Brendshme dhe komuna Antigonë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha

Komuna Antigonë                                                                                           Lidhja nr.1

	Numrat rendorë të
pronave në listën 
e inventarit
	Fusha e përdorimit të pronës
	Lloji i
transferimit

	20-27
	Prona që përdoren për realizimin e programeve arsimore.
	Në pronësi

	28-30
	Prona që përdoren për realizimin e programeve kulturore.
	Në pronësi

	31-33
	Prona që përdoren për realizimin e funksioneve në fushën e shëndetit publik.
	Në pronësi

	34
	Prona që përdoren për realizimin e funksioneve në fushën administrative.
	Në pronësi

	35,36,38
	Prona që përdoren për realizimin e funksioneve në fushën e zhvillimit ekonomik.
	Në pronësi

	37
	Troje të lira dhe hapësira publike të pazëna ndërmjet ndërtesave ose objekteve të çdo lloji.
	Në përdorim

	39
	Infrastrukturë (sheshe, lulishte dhe shërbime publike.)
	Në pronësi

	40-43
	Varrezat publike.
	Në pronësi

	45-55
	Prona që përdoren për ushtrimin e funksioneve në fushën e bujqësisë dhe të ushqimit (toka produktive).
	Në përdorim

	56-60,64,72,75
	Prona që përdoren për ushtrimin e funksioneve në fushën e bujqësisë dhe të ushqimit (toka joproduktive dhe kanale të treta).
	Në pronësi

	80-220
	Infrastrukturë (rrugë vendore).
	Në pronësi

	221-226
	Prona që përdoren për ushtrimin e funksioneve në fushën e ujësjellës-kanalizimeve.
	Në pronësi



